CELEX: C2005/182/45
Language: fi
Date: 2005-07-23 00:00:00
Title: Asia C-194/05: Euroopan yhteisöjen komission 2.5.2005 Italian tasavaltaa vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/24
            
         Euroopan yhteisöjen komission 2.5.2005 Italian tasavaltaa vastaan nostama kanne
   (Asia C-194/05)
   (2005/C 182/45)
   Oikeudenkäyntikieli: italia
   Euroopan yhteisöjen komissio on nostanut 2.5.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat komission oikeudellisen yksikön virkamies M. Konstantinidis ja asianajaja G. Bambara.
   Kantaja vaatii, että yhteisöjen tuomioistuin
   
               1)
            
            
               toteaa, että Italian tasavalta ei ole noudattanut jätteistä annetun direktiivin 75/442/ETY (1), sellaisena kuin se on muutettuna direktiivillä 91/156/EY (2), 1 artiklan a kohdan mukaisia velvoitteitaan siltä osin kuin vuoden 2001 lain nro 93 10 §:n ja vuoden 2001 lain nro 443 1 §:n 17 ja 19 momentin mukaan kansallisia jätteitä koskevia säännöksiä ei sovelleta louhittuun maa- ja kiviainekseen, joka on tarkoitettu käytettäväksi uudelleen täyttömaana, tasoitusmaana, runkoaineena ja hiekkana, lukuun ottamatta saastuneilta ja kunnostetuilta alueilta peräisin olevia aineksia, joiden saastepitoisuudet ylittävät voimassaolevissa normeissa vahvistetut sietorajat
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan komissio väittää, että Italian tasavalta ei ole noudattanut jätteistä annetun direktiivin 75/442/ETY, sellaisena kuin se on muutettuna direktiivillä 91/156/EY, 1 artiklan a kohdan mukaisia velvoitteitaan siltä osin kuin kansallisia jätteitä koskevia säännöksiä ei sovelleta louhittuun maa- ja kiviainekseen, joka on tarkoitettu käytettäväksi uudelleen täyttömaana, tasoitusmaana, runkoaineena ja hiekkana.
   
      (1)  EYVL L 194, 25.7.1975, s. 39.
   
      (2)  EYVL L 78, 26.3.1991, s. 32.